70. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 35391/Α-187/4167 της 19 Μαρτ./1 Απρ. 1971 (ΦΕΚ Β' 244) Περί εγγραφής πτυχιούχων Κατωτέρων Τεχνικών Σχολών εις την πρώτην (Α') τάξιν Τμήματος ειδικότητος Εργοδηγών Ψυκτικών Μηχανημάτων. Έχοντες υπ' όψει: 1.Την παρ. 2 του άρθρ. 3 εν συνδυασμώ προς την παρ. 1 του άρθρ. 26 του υπ' αριθ. 580/1970 Ν.Δ/τος δι' ης προβλέπεται ότι τα των εγγραφών των πάσης φύσεως εξετάσεων και πάσα συναφής λεπτομέρεια ρυθμίζονται δι' υπουργικών αποφάσεων μέχρι της εκδόσεως Β.Δ/των. 2.Την γνωμοδότησιν του Κεντρικού Συμβουλίου Επαγγελματικής Εκπαιδεύσεως (Κ.Σ.Ε.Ε.), η οποία περιλαμβάνεται εις την υπ' αριθ. 23/1970 πράξιν αυτού, αποφασίζομεν: Επιτρέπεται η εγγραφή εις την πρώτην (Α') τάξιν του Τμήματος Εργοδηγών, Ψυκτικών Μηχανημάτων των πτυχιούχων Κατωτέρων Τεχνικών Σχολών ειδικότητος: α)Υδραυλικών, β)Μηχανοτεχνιτών, γ)Ηλεκτροτεχνιτών. Η παρούσα δημοσιευθήτω δια της Εφημερίδος της Κυβερνήσεως 